เรื่องร้องเรียน (ถนน,คลอง) วันที่ 2023-02-06 02:26:34 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004825

ขอเสนอความคิดเห็นเกี่ยวกับการยกเลิกกฎหมายผังเมืองในการกำหนดพื้นที่สีเขียวลายเพื่อเป็นพื้นที่อนุรักษ์การเกษตร บริเวณแขวงสามวาตะวันออก เขตคลองสามวา กรุงเทพมหานคร เนื่องจากเดิมพื้นที่ย่านไมตรีจิต แขวงสามวาตะวันออก เขตคลองสามวา กรุงเทพมหานคร ผังเมืองกรุงเทพมหานครมีการกำหนดให้พื้นที่ดังกล่าวเป็นพื้นที่สีเขียวลายเพื่อเป็นพื้นที่อนุรักษ์การเกษตร แต่ปัจจุบันการทางพิเศษแห่งประเทศไทย กำลังจะดำเนินโครงการทางพิเศษยกระดับสาย สายฉลองรัช-นครนายก-สระบุรี โดยเฟส 1 จะอยู่ระหว่างถนนจตุโชติ ผ่านมาทางทิศตะวันออก ผ่านถนนหทัยราษฎร์ ผ่านคลองสามวา ผ่านถนนนิมิตรใหม่ ผ่านคลอง 8 ข้ามผ่านคลอง 9 ไปทางทิศตะวันออก ไปสิ้นสุดถึงถนนลำลูกกา ตำบลบึงทองหลาง อำเภอลำลูกกา จังหวัดปทุมธานี ระยะทางประมาณ 19-20 กว่ากิโลเมตร ดังนั้นพื้นที่การเกษตรก็จะถูกเวนคืนเพื่อดำเนินการก่อสร้างทางพิเศษฯ ซึ่งพื้นที่เมืองก็จำเป็นจะต้องเกิดขึ้นด้วย ประเด็นที่ 1 ประชาชนมีความเห็นว่าให้กรุงเทพมหานครยกเลิกกฎหมายผังเมืองในการกำหนดพื้นที่เขียวลาย บริเวณ แขวงสามวาตะวันออก เขตคลองสามวา กรุงเทพมหานคร ทั้งหมด เพื่อให้เกิดการเติบโตของความเป็นเมืองในพื้นที่ฯ ให้สามารถดำเนินธุรกิจตึกแถว อาคารพาณิชย์ หอพัก อะพาร์ตเมนต์ ฯลฯ เป็นต้นได้ โดยให้ดูพื้นที่ ถนนลำลูกกา อำเภอลำลูกกา จังหวัดปทุมธานี เป็นตัวอย่าง ประเด็นที่ 2 ประชาชนมีความเห็นว่า ควรมีการเรียกคืนพื้นที่เขตชลประทาน ของคลองต่างๆ ในพื้นที่ เขตคลองสามวา โดยเป็นการเรียกคืนจากประชาชนที่ปลูกบ้านหรือสิ่งปลูกสร้างต่างๆรุกล้ำพื้นที่เขตชลประทาน แล้วทำการเบิกคลองให้กว้างขึ้นและลึกขึ้น และบริเวณใดที่จำเป็นจะต้องมีเขื่อนทดน้ำหรือมีเขื่อนต่างๆ หรือมีเครื่องสูบน้ำ ก็ดำเนินการตามความเหมาะสม โดยต้องการประสานกับหน่วยงานในพื้นที่รอบข้างด้วย จึงประสงค์ให้พิจารณาในกรณีดังกล่าว ซึ่งประชาชนทราบรายงานผลการปฏิบัติงาน เมื่อวันที่ 3 สิงหาคม 2565 ว่ากรุงเทพมหานคร ได้ส่งเรื่องให้หน่วยงานที่ข้องดำเนินการ ตามเลขที่รับแจ้ง 103327/65 แต่รายงานผลดังกล่าวประชาชนยังไม่ทราบรายละเอียดขั้นตอนว่าจะดำเนินการให้หรือไม่อย่างไร ประชาชนจึงเห็นว่าหากมีการแจ้งรายงานผลการพิจารณาไม่ควรเป็นการแจ้งว่าประสานงานไปยังหน่วยงานใดเท่านั้น แต่ควรแจ้งแผนการดำเนินการว่าจะดำเนินการอย่างไรบ้าง อาทิ จะยกเลิกหรือไม่ เมื่อใด ปีใด และจะเรียกคืนพื้นที่เขตชลประทานหรือไม่  เมื่อใด ปีใด หรือเบิกคลองฯ เมื่อใด ปีใด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata